Aġġornata: Iqassmu l-ilma b'xejn fl-ajruport ta' Frankfurt
Il-Pulizija Ġermaniża qalet li l-partijiet mit-Terminal 1 tal-Ajruport ta' Frankfurt li kienu ġew evakwati għall-ħabta ta' nofsinhar reġgħu infetħu u l-ħidma tal-ajruport reġgħet lura għan-normal. L-istaff tal-ajruport qassam ilma b'xejn lill-passiġġieri li spiċċaw baqgħu fl-ajruport kawża tal-evakwazzjoni f'partijiet oħra. It-titjira lejn Malta minn Frankfurt operata mill-linja tal-ajru Lufthansa li kellha tinżel Malta fl-4.30 mistennija titardja b'siegħa kawża ta' dan id-dewmien. Fi tweet, il-Pulizija Ġermaniża rringrazzjat lill-passiġġieri u lill-istaff tal-ajruport talli kkoperaw magħhom f'dawn l-aħħar sigħat. Terminale evacuation at #Frankfurt Il-gazzetta Ġermaniża Bild ikkwotat Pulizija li qal li persuna mhux awtorizzata għaddiet miż-żona tas-sigurtà u spiċċat mitlufa.